FI Euroopan unionin virallinen lehti CE 78/286

(2004/C 78 E/0286)

KIRJALLINEN KYSYMYS E-3450/03

esittäjä(t): Ilda Figueiredo (GUE/NGL) komissiolle

(20. marraskuuta 2003)

Aihe: Rakennetoimien kriteerit kalastusalalla

Komission jäsen Fischler mainitsi Marokon vesillä toimineille kalastajille maksettavia kiinteitä palkkioita koskeneeseen kysymykseeni E-3593/01 (1)7. helmikuuta 2002 antamassaan vastauksessa, että ”on katsottu tarkoituksenmukaiseksi suunnata yhteisön rahoitusta yhä enemmän toimenpiteisiin, joilla kalastusalus-kapasiteetti pyritään sopeuttamaan luonnonvarojen tilaan.” Hän lisäsi myös, että 17. joulukuuta 1999 annetun neuvoston asetuksen (EY) N:o 2792/1999 (2) säännösten osalta ”jäsenvaltiot voivat säätää kansallisessa lainsäädännössä lisäedellytyksistä tukitoimenpiteitä koskevien yhteisön lainsäädännön säännösten mukaisesti”.

Trabalhadores de Pesca do Sul -ammattijärjestön mukaan Portugalin hallitus ei ole kuitenkaan vastannut nykyaikaistamis- ja uudistamistoimien kohteena olevilla aluksilla Anacleto António, Castelo Manuel ja José Leste työskentelevien sesimbralaisten kalastajien esittämiin tukihakemuksiin. Hakemukset koskivat yksittäisiä kiinteitä palkkioita ja ne esitettiin määräaikojen puitteissa vuoden 2002 aikana, mutta kalastajat eivät ole vieläkään saaneet ilmoitusta hakemuksia koskevista päätöksistä.

Ottaen huomioon näiden kalastajien hädänalaisen tilanteen, sillä he eivät ole saaneet ensimmäistäkään asetuksen mukaista kiinteää palkkiota, voiko komissio ilmoittaa mihin toimiin se aikoo ryhtyä tämän epäoikeudenmukaisuuden korjaamiseksi ja helpottaakseen näiden portugalilaisten kalastajien sosiaalisia ongelmia?

Franz Fischlerin komission puolesta antama vastaus

(12. joulukuuta 2003)

Aikaisemmin esitetty kirjallinen kysymys koski asetuksen (EY) N:o 2792/1999 (3) 12 artiklan 3 kohdan b alakohtaa, jota ei sovelleta aluksiin, joihin vaikuttaa Marokon kanssa tehdyn kalastussopimuksen jääminen uusimatta, koska ne eivät täytä saman asetuksen 7 artiklan mukaiseen kalastustoiminnan pysyvään lopettamiseen liittyviä vaatimuksia.

Alusten omistajat, joihin tässä kirjallisessa kysymyksessä viitataan, ovat käynnistäneet hankkeita, joiden tarkoitus on toiminnan nykyaikaistaminen ja uudelleensuuntaaminen ja jotka Portugalin viranomaiset hyväksyivät 30. kesäkuuta 2003. Näillä aluksilla työskennelleet kalastajat ovat puolestaan esittäneet hakemuksen yksittäisistä kiinteistä palkkioista.

Kuten edellä todetaan, niille kalastajille, joihin vaikuttaa alusten pysyvä käytöstä poisto, tarkoitettuihin palkkioihin voidaan myöntää tukea kalatalouden ohjauksen rahoitusvälineestä (KOR) ainoastaan asetuksen (EY) N:o 2792/1999 7 artiklan mukaisissa olosuhteissa eli kalastustoiminnan vähentämisohjelmien puitteissa. Tällä hetkellä he eivät myöskään voi hyötyä neuvoston asetuksen (EY) N:o 2561/2001 (4) erityistoimesta, mutta tämän asetuksen muuttamisesta keskustellaan parhaillaan neuvostossa, ja on mahdollista, että tässä yhteydessä voitaisiin muuttaa tiettyjä säännöksiä heille edullisempaan suuntaan.

(1) EYVL C 160 E, 4.7.2002, s. 150.

(2) EYVL L 337, 30.12.1999, s. 10.

(3) Neuvoston asetus (EY) N:o 2792/1999, annettu 17 päivänä joulukuuta 1999, kalatalousalan rakenteellisia toimia koskevista yksityiskohtaisista säännöistä ja edellytyksistä (EYVL L 337, 30.12.1999).

(4) Neuvoston asetus (EY) N:o 2561/2001, annettu 17 päivänä joulukuuta 2001, vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä (EYVL L 344, 28.12.2001).